پاکستان میں امریکہ مخالف مظاہرہ

امریکی سفارتکار کی گاڑی سے پاکستانی نوجوان کی ہلاکت کے خلاف اسلام آباد میں احتجاجی ریلی نکالی گئی اور مذکورہ امریکی سفارت کار کے خلاف مقدمہ چلانے کا مطالبہ کیا گیا۔

خبر کا کوڈ: 1182

تاریخ: 14 April 2018 - 10:39

مقدس دفاع نیوز ایجنسی کی بین الاقوامی رپورٹر رپورٹ کے مطابق، ریلی کا انعقاد اسی جگہ کے قریب کیا گیا تھا، جہاں امریکی فوجی اتاشی کرنل جوزف عمانوئیل نے ٹریفک قوانین کی خلاف ورزی کرتے ہوئے موٹر سائیکل سوار پاکستانی نوجوانوں کو کچل دیا تھا۔

اسلام آباد میں نکالی گئی اس ریلی میں ہلاک اور زخمی ہونے والے پاکستانی نوجوانوں کےاہل خانہ کے علاوہ سول سوسائٹی سے تعلق رکھنے والے لوگوں کی بڑی تعداد نے شرکت کی۔مظاہرین نےحکومت پاکستان سے مطالبہ کیا کہ وہ انصاف کی فراہمی یقینی بنائے اور ذمہ دار امریکی سفارت کار کے خلاف مقدمہ چلائے۔

قابل ذکر ہے کہ سات اپریل کو امریکی فوجی اتاشی نے اپنی گاڑی سے ایک موٹر سائیکل کو ٹکر ماردی تھی، جس کے نتیجے میں موٹرسائیکل پر دو پاکستانی نوجوانوں میں سے ایک ہلاک اور دوسرا زخمی ہوگیا تھا۔حکومت پاکستان نے امریکی سفیر ڈیوڈ ہیل کو طلب کرکے واقعے پر احتجاج بھی کیا تھا۔

پیغام کا اختتام/